钦定古今图书集成/明伦汇编/氏族典/第464卷 > 《廖用贤尚友录》 > 路楷
## 钦定古今图书集成/明伦汇编/氏族典/第464卷 > 《廖用贤尚友录》 > 路楷

按《明外史杨顺传》：“顺督宣大、山西军务，寇攻毁墩堡
七十馀，杀吏民无算。路楷以闻。顺大惧，贿楷七千金，
而楷又受严嵩嘱，及勘核，尽易前奏。给事中吴时来
发楷受金状，降边方杂职。楷，汶上人，由进士官御史。
既谪，复以嵩力，累迁户部主事，坐贪纵削籍。隆庆初，
给事中陈瓒追论楷阿权相，杀直臣，并及其受金事”，
论斩，戍其妻子。